VIIENDA KOOSSEISU

OTSUS

Haapsalu,			31. oktoober 2008 nr 
									Eelnõu

Haapsalu Kultuurikeskuse hoone rekonstrueerimistööde 
teostamiseks vahendite laenamine

Võttes aluseks Haapsalu linna arengukava 2007-2011 a, Haapsalu linnavalitsuse poolt esitatud taotluse investeeringutoetuse saamiseks meetmest „Kohalike avalike teenuste arendamine“, Kultuuriministeeriumi 14.01.2008 kirja nr 10.3-12/3681 „Haapsalu Kultuurikeskuse renoveerimise finantseerimine“, Haapsalu Linnavolikogu 30.05.2008 otsuse nr 214 „Arendusprojekti „Haapsalu kultuurikeskuse rekonstrueerimine“ omafinantseerimise tagamine ja rekonstrueerimistööde hanke korraldamine“, linnavalitsuse poolt läbi viidud eelnimetatud objekti rekonstrueerimise riigihanke tulemusi ning juhindudes valla- ja linnaeelarve seaduse § 8, kohaliku omavalitsuse korralduse seaduse § 6 lg 3 p 1, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel Haapsalu Kultuurikeskuse (Posti 3, Haapsalu) hoone rekonstrueerimiseks võtta laenu summas mitte üle 32 450 000 (kolmkümmend kaks miljonit nelisada viiskümmend tuhat) krooni või selle ekvivalent välisvaluutas, tähtajaga mitte üle 20 (kahekümne) aasta.

2.	Linnavalitsusel korraldada konkurss vastavalt riigihanke seadusele soodsaima krediidipakkumise selgitamiseks ning sõlmida leping parima pakkujaga.

3.	Otsus jõustub teatavakstegemisest.

4.	Otsuse peale võib esitada kaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Haapsalu Kultuurikeskuse hoone rekonstrueerimistööde teostamiseks
vahendite laenamine ”

Haapsalu Linnavalitsuse poolt on läbi viidud Haapsalu kultuurikeskuse rekonstrueerimise ehitusprojekti hange, mille võitis AS Skanska pakkumine summas 64 870 841 krooni. Lisaks tuleb 2009. a kevadel läbi viia lavatehnoloogia hange, mille kalkuleeritud eelarve on 1 618 960 krooni. Lisaks ehitusele ja lavatehnoloogia paigaldamisele on sisse ostetud teenus ehitusprojekti juhi ja omanikujärelvalve teostamiseks kokku summas 920 115 krooni. Kokku kujuneb projekti eeldatav kogumaksumus maksimaalselt 67 450 000 krooni. Ehitustööd on vastavalt hanke tulemusele plaanis läbi viia perioodil 2008 IV kvartal - 2009.a detsember. Kogu projekt peab lõppema 2010.a I kvartalil.

Rekonstrueerimistööde finantseerimiseks on meetme „Kohalike avalike teenuste arendamine“ vahendeid 35 000 000 krooni, millele linn peab omafinantseeringuna lisama 32 450 000 krooni.

Linnavalitsus teeb ettepaneku katta omaosalus laenuvahenditest ja kuulutada välja riigihange laenulepingu sõlmimiseks vastavalt eelnõus toodud tingimustele. 

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea